钦定古今图书集成/明伦汇编/人事典/第012卷 > 兼明书 > 《眼病二首》前人
## 钦定古今图书集成/明伦汇编/人事典/第012卷 > 兼明书 > 《眼病二首》前人

散乱空中千片雪，蒙笼物上一重纱。纵逢睛景如看
雾，不是春天亦见花。僧说客尘来眼界，医言风眩在
肝家。两头治疗何曾瘥，药力微茫佛力赊眼藏损伤来已久，病根牢固去应难。医师尽劝先停
酒，道侣多教早罢官。案上漫铺《龙树论》，盒中虚撚决
明丸。人间方药应无益，曾得金篦试刮看。